Дастан Жумабеков

Дастан Жумабеков (төр. 2-ноябрь 1976; Саткей Кара-Буура району, Талас облусу, Кыргыз ССРи, СССР) — Кыргызстандык саясатчы, мамлекеттик ишмер жана спортчу. «Кыргызстан» саясий партиясынын мүчөсү. Чыгыш күрөш өнөрлөрү боюнча спорт чебери. 2017-жылдын 25-октябрынан 2020-жылдын 6-октябрына чейин Кыргыз Республикасынын Жогорку Кеңешинин төрагасы (2017-2020)Дастан Джумабеков подал в отставку

 Өмүр баяны  
1976 – жылдын 2-ноябрында Талас облусуна караштуу Кара-Буура районундагы Саткей айылында туулган.

Жогорку билимдүү. 2001 – жылы Кыргыз Мамлекеттик Улуттук университетин “Юриспруденция” адистиги боюнча  аяктаган.

Эмгек жолун 2002 – жылы Кыргыз Республикасындагы түрк компаниясынын "Баямташ ЛТД" өкүлчүлүгүндө коммерциялык мүдүрү болуп баштаган.

2005-2007 – жылдары  бельгиялык «КАSI трейнинг»  фирмасында башкы менеджер;

2007-2009 – жылдары  «ЯКАД» ЖЧКсында башкы мүдүр;

2009-2010 – жылдары Кыргыз Республикасынын Өзгөчө кырдаалдар министрлигинин Талас облусу боюнча механизациялашкан көчмө бөлүгүнүн башчысы;

2010-жылы октябрда «Ата-Журт» идеалисттик демократиялык саясий партиясынын тизмеси боюнча V чакырылыштагы Кыргыз Республикасынын Жогорку Кеңешинин  депутаты болуп шайланган;

Кыргыз Республикасынын Жогорку Кеңешинин  коррупция менен күрөшүү боюнча комитетинин мүчөсү;

2014-жылдын май айынан тартып Кыргыз Республикасынын Жогорку Кеңешинин  «Ата-Журт»  фракциясынын лидеринин орун басары;

2015-жылдын июнь айынан тартып Кыргыз Республикасынын Жогорку Кеңешинин  «Ата-Журт» фракциясынын лидери;

2015-жылдын 4-октябрында «Кыргызстан» саясий партиясынын тизмеси боюнча VI чакырылыштагы Кыргыз Республикасынын Жогорку Кеңешинин  депутаты болуп шайланган;

2017-жылдын 25-октябрында жашыруун добуш берүүнүн негизинде Кыргыз Республикасынын Жогорку Кеңешинин Төрагасы болуп дайындалган

 Жеке жашоосу  
11 бир туугандын арасында чоңойгон. Атасы — колхоздун бригадири, апасы — мугалим. Эң улуу агасы — белгилүү академик, профессор, Бишкектеги Травматология жана ортопедия улуттук борборунун жетекчиси Сабырбек Жумабеков.

Үй-бүлөлүү, үч баланын атасы.
 Сыйлыктары жана Наамдары  
 2009 – жылы Кыргыз Республикасынын спорттук-техникалык коргонуу уюмунда жасаган эмгеги үчүн медаль менен сыйланган. КР СТКУ Борбордук Кеңеши;

 Райондун инфраструктурасын жакшыртууга жана өнүктүрүүгө кошкон зор салымы үчүн Кара-Буура райондук мамлекеттик администрациясынын башчысынын Ардак грамотасы (2009 – ж.);

 Кыргыз Республикасынын Жогорку Кеңешинин Ардак грамотасы (2014 – ж.);

 Талас облусунун Кара-Буура районунун Ардактуу атуулу;
 Эскертмелер  

 Шилтемелер  
 Дастан Жумабековдун өмүр баяны

Категория:Жогорку Кеңештин төрагалары 
Категория:Кыргыз Республикасынын Жогорку Кеңешинин VI чакырылышынын депутаттары
Категория:Кыргыз Республикасынын Жогорку Кеңешинин V чакырылышынын депутаттары